सेक्सटॉर्शन - जब कोई ऑनलाइन शिकारी आपकी नंगी फोटो या वीडियो दुनिया को
दिखाने के नाम पर ब्लैकमेल करे तो उसे सेक्सटॉर्शन कहते हैं.
ये तस्वीरें असली हो सकती हैं तो कई बार बनाई हुई भी.
दुनियाभर में सेक्सटॉर्शन के ऐसे मामले लगातार बढ़ रहे हैं.
अमेरिकी जांच एजेंसी एफबीआई ने भी इसे लेकर चेतावनी जारी की है.
हाल ही में भारत के सरसपुर में एक 15 साल के लड़के ने सेक्सटॉर्शन से तंग
आकर आत्महत्या कर ली.
कुछ अपराधियों ने वीडियो कॉल के दौरान उसका आपत्तिजनक वीडियो रिकॉर्ड
किया था और उसके जरिए वो लड़के को ब्लैकमेल कर रहे थे.
ये कोई एक्का दुक्का मामला नहीं है.
भारत से लेकर दुनिया भर में लोगों को उनकी गंदी फोटो और वीडियो के नाम पर
परेशान किया जा रहा है.
इसके दो तरीके सबसे ज्यादा दिखते हैं.
पहला, जिसमें शिकारी किसी इंसान को डराता धमकाता है कि उसके पास पीड़ित
की आपत्तिजनक फोटो और वीडियो हैं, जिन्हें वो पब्लिश कर देगा.
कई बार इसके नाम पर पीड़ित से ऐसी और चीज़ें या नंगी तस्वीरें भेजने का
दबाव डाला जाता है.
दूसरा, जिसमें शिकारी झूठ बोल कर किसी इंसान से नजदीकी बढ़ाता है.
पहले दोस्ती या प्यार तक का नाटक करता है और फिर उनसे नंगी
तस्वीरें मंगवाता है.
केवल 2023 में ही ऐसे मामलों में काफी उछाल दिखा है.
अमेरिका की अपराध नियंत्रण एजेंसी एफबीआई ने इसे लेकर चेतावनी
जारी की है.
बच्चे और टीनएजर्स इसका सबसे ज्यादा शिकार बनते हैं.
कई मामलों में अपराधी अपनी यौन वासना मिटाने के लिए सेक्सटॉर्शन करते हैं.
वहीं ज्यादातर मामलों में उनका मकसद पैसे ऐंठना होता है.
ऐसे अपराधी लोगों की प्राइवेट तस्वीरें उनके रिश्तेदारों और
दोस्तों को भेजने की धमकी देते हैं.
कभी कभी इंटरनेट पर डाल कर बदनाम करने की भी.
बदले में पैसे, ऑनलाइन गिफ्ट कार्ड या गेमिंग क्रेडिट कुछ भी
मांग सकते हैं.
अगर पीड़ित ने पैसे दे दिए, तो भी अपराधी उसे ब्लैकमेल करना
बंद नहीं करते.
कई बार तो पैसे लेकर भी ऐसी तस्वीरें पब्लिक कर देते हैं.
इस बढ़ते खतरे के कारण अमेरिकी टीनएजर्स में आत्महत्या के मामले
भी बढ़े हैं.
एफबीआई के मुताबिक, ऑनलाइन सेक्सटॉर्शन के मामलों में अपराधी
अक्सर अफ्रीकी देशों जैसे नाइजीरिया,आइवरी कोस्ट
या फिर साउथ ईस्ट एशियन देश फिलीपींस में बैठें होते हैं.
इनके निशाने पर ज्यादातर 14 से 17 साल के लड़के होते हैं.
लेकिन कोई भी बच्चा या बड़ा इन अपराधियों का शिकार बन सकता है.
पेरेंट्स के लिए ये ट्रैक करना काफी मुश्किल होता है कि उनके बच्चे
ऑनलाइन क्या कुछ कर रहे हैं.
खासकर जब बच्चे टीनएजर्स हों.
ज्यादातर ऑनलाइन प्लेटफॉर्म्स पर बच्चों की सुरक्षा के उपाय
भी कम हैं.
नाबालिग बच्चे एज वेरीफिकेशन को बड़ी आसानी से गच्चा दे लेते हैं.
तो ऐसे खतरे से आप खुद को और अपने बच्चों को कैसे बचा सकते हैं.
देखिए, सेक्सटॉर्शन किसी भी वेबसाइट, ऐप या गेमिंग प्लेटफॉर्म पर
हो सकता है.
ऐसे में पेरेंट्स को अपने बच्चों के अकाउंट्स की प्राइवेसी सेटिंग
चेक करनी चाहिए.
जिससे हर कोई उनसे कॉन्टैक्ट ना कर सके.
जैसे- सोशल मीडिया प्लेटफॉर्म पर ‘ओनली फ्रेंड्स’ का विकल्प चुनना.
जिससे सिर्फ उनके दोस्त ही उन्हें मैसेज कर सकें.
बच्चों के साथ ये तीन चीजें कीजिए.
उन्हें सेक्सटॉर्शन के तरीकों के बारे में बताइए, ताकि वो अपराधियों
के जाल में ना फंसें.
अगर अपराधी निशाना बनाएं तो कभी भी इनके दबाव में ना आएं.
कभी पैसे ना दें.
वो आपत्तिजनक कंटेट को डिलीट नहीं करेंगे.
बल्कि उनकी मांगें जरूर बढ़ जाएगी.
बच्चे हों या बड़े, ऐसी कोई समस्या आने पर उन्हें किसी भरोसे वाले इंसान
से इस बारे में खुलकर बात करने के लिए प्रेरित कीजिए.
अंतरंग तस्वीरों और वीडियो शेयर करने के खतरों को समझिए.
अनजान नंबर से आने वाली वीडियो कॉल भी मत उठाया कीजिए.
अगर आपकी कोई ऐसी चीज अपराधियों के हाथ लग जाती है तो भी डर कर कोई गलत
कदम ना उठाएं.
ऐसी कई सरकारी और प्राइवेट संस्थाएं हैं, जो आपकी मदद कर सकती हैं.
जैसे- अमेरिका की थॉर्न संस्था.
जो बताती है कि कब और कैसे अपराधियों के खिलाफ रिपोर्ट दर्ज करवानी है.
और कैसे इंटरनेट पर मौजूद आपत्तिजनक कंटेट को हटवाना है.
भारत में ऐसी कौन सी संस्था है या और कहां शिकायत कर सकते हैं, कमेंट करके
बताइए ताकि सबको फायदा हो.